༄༅། །གསན་ཡིག་སྐབས་གསུམ་པ་བཞུགས་སོ།།

ན་མཿཤྲཱི་ཝཱནྶདྒུ་རུ་མ་ཧཱ་ས་ཏྭ་ལོ་ཀེ་ཤྭ་རཱ་ཡ་་་་་དཔལ་ལྡན་བླ་མ་དམ་པ་སེམས་དཔའ་ཆེན་པོ་འཇིག་རྟེན་དབང་ཕྱུག་ལ་ཕྱག་འཚལ་ལོ། ཕུན་ཚོགས་དོན་གཉིས་མཐར་ཕྱིན་བླ་ན་མེད་པའི་སངས་རྒྱས་ཀྱིས། །རྨད་བྱུང་བསྟན་པའི་རིན་ཆེན་ཁང་བརྩེགས་ཆེས་ཆེར་མཐོ་བའི་དབུས། །ཟབ་ཅིང་རྒྱ་ཆེའི་མན་ངག་གསང་མཛོད་དུ་མའི་གཏེར་མངའ་བ། །དཔལ་ལྡན་བཟང་པོའི་ཕྲིན་ལས་ཞབས་ཀྱི་འདམ་སྐྱེས་རྟག་ཏུ་མཆོད། །རྗེ་བཙུན་ཕྱག་ན་པདྨའི་རྣམ་པར་འཕྲུལ་པ་བུདྡྷ་རཏྣ་ཤྲཱི་བྷ་དྲ་ཞེས་གྲགས་པའི་གདུགས་དཀར་ས་གསུམ་དུ་ཁེབས་པར་མཛད་པའི་བདག་ཉིད་ཆེན་པོའི་དྲུང་དུ་དམ་པའི་ཆོས་ཀྱི་བཀའ་དྲིན་ཉེ་བར་འཚལ་བའི་ཚུལ་ནི། ཐོག་མར་རྣལ་འབྱོར་དབང་ཕྱུག་བིརྺ་པའི་གདམས་ངག་ལམ་འབྲས་དང་བཅས་པའི་ཁྲིད་ལེགས་པར་ཐོབ་པའི་སྐབས་སུ། རྒྱུ་ལམ་གྱི་དབང་ཡབ་ལ་སྦྱར་བ་དང་། ཡུམ་གྱི་ཕྱི་དཀྱིལ་དང་ལུས་དཀྱིལ་གྱི་དབང་དང་བྱིན་རླབས། ལམ་ཟབ་མོ་བླ་མའི་རྣལ་འབྱོར་གྱི་བྱིན་རླབས། རྣལ་འབྱོར་དབང་ཕྱུག་ཉིད་ཀྱིས་བསྲུང་བའི་བྱིན་རླབས་ཐུན་མོང་དང་ཐུན་མོང་མ་ཡིན་པ་གཉིས། བརྡ་དོན་གསལ་བ། བརྡ་གཅིག་བརྒྱུད། སྒྲུབ་པ་ལུང་སྦྱིན། མགོན་པོ་དཔའ་རྐྱང་རྣམས་ཀྱི་བྱིན་རླབས། དེ་དག་དང་འབྲེལ་བའི་ལུང་སོ་སོ་རྣམས་དང་། བླ་མའི་རྣམ་ཐར་ཞིབ་མོ་རྡོ་རྗེ། ངོ་མཚར་སྣང་བ་སོགས་བླ་མ་སྤྱིའི་རྣམ་ཐར་དང་བྱེ་བྲག་གི་རྣམ་ཐར། ལམ་འབྲས་གླེགས་བམ་གྱི་དཀར་ཆག་ཏུ་ཐེབས་པ་ཚང་བར་ཐོབ་ཅིང་། ལུང་འདི་ཉིད་དང་ཞིབ་ཏུ་སྦྱར་བ་རྗེ་བཙུན་རིན་པོ་ཆེ་བསོད་ནམས་རྩེ་མོས་མཛད་པ་གཉིས་ཡོད་པ་ལས། རྒྱུད་ཀྱི་ལེའུའི་གོ་རིམ་དང་མཐུན་པར་སྦྱར་བ། མཇུག་ན། འདི་ནི་བདག་ཅག་སྤུན་གཉིས་དང་ཀ་ལུང་པ་དང་རྨོག་སྟོན་དང་བཞིས་ཞུས་པ་ལགས། ཅེས་སོགས་ཡོད་པའི་རྒྱས་པ་དང་། དེའི་ཁ་སྐོང་འགོར་གསུང་ངག་རིན་པོ་ཆེ་ལུང་འདི་ཉིད་དང་ཞིབ་ཏུ་སྦྱར་བ་ལ་གསུམ་སྟེ། གླེང་གཞི་དང་། གླེང་བསླང་བ་དང་། རྒྱུད་ཀྱི་ཡན་ལག་རྒྱས་པར་དབྱེ་བ་དང་སྦྱར་བའོ་ཅེས་སོགས་དང་། མཇུག་ཏུ། ཟབ་དང་རྒྱ་ཆེའི་རྣམ་བཤད་ནོར་བུ་ནི། སོགས་ཡོད་པའི་ལུང་སྦྱོར་རྣམས་ཐོས། འདི་དག་ཀྱང་རྗེ་ཉིད་ཀྱིས་སེམས་དཔའ་ཆེན་པོ་དཀོན་མཆོག་རྒྱལ་མཚན་པའི་དྲུང་དུ་གསུང་ངག་ཚར་གསུམ་དང་ཀུན་མཁྱེན་བསོད་ནམས་སེང་གེའི་ཞལ་སྔར་ཚར་ལྔ། གྲུབ་ཆེན་དཀོན་མཆོག་བློ་གྲོས་པ་ལ་གསུང་ངག་ལན་དྲུག་གི་བར་དུ་གསན་པའི་བརྒྱུད་པ་ནི། ཡང་དག་པར་རྫོགས་པའི་སངས་རྒྱས་རྡོ་རྗེ་འཆང་། རྗེ་བཙུན་རྡོ་རྗེ་བདག་མེད་མ། མཐུ་སྟོབས་ཀྱི་དབང་ཕྱུག་བིརྺ་པ། ནག་པོ་པ། ཌཱ་མ་རུ་པ། ཨ་ཝ་དྷཱུ་ཏི་པ། ག་ཡ་དྷ་ར། འབྲོག་མི་ཤཱཀྱ་ཡེ་ཤེས། བླ་མ་སེ་མཁར་ཆུང་པ། ཞང་སྟོན་ཆོས་འབར། ས་སྐྱ་པ་ཆེན་པོ་ཀུན་དགའ་སྙིང་པོ། སློབ་དཔོན་རིན་པོ་ཆེ་བསོད་ནམས་རྩེ་མོ། །རྗེ་བཙུན་གྲགས་པ་རྒྱལ་མཚན། ས་སྐྱ་པཎྜི་ཏ་ཀུན་དགའ་རྒྱལ་མཚན་དཔལ་བཟང་པོ། ཆོས་ཀྱི་རྒྱལ་པོ་འཕགས་པ་བློ་གྲོས་རྒྱལ་མཚན་དཔལ་བཟང་པོ། ཞང་དཀོན་མཆོག་དཔལ། ཆོས་རྗེ་བྲག་ཕུག་པ་བསོད་ནམས་དཔལ། བླ་མ་དམ་པ་བསོད་ནམས་རྒྱལ་མཚན་དཔལ་བཟང་པོ། ཆོས་རྗེ་དཔལ་ལྡན་ཚུལ་ཁྲིམས། བླ་མ་དམ་པ་བུདྡྷ་ཤྲཱི། རྡོ་རྗེ་འཆང་ཆེན་པོ་ཀུན་དགའ་བཟང་པོ། སེམས་དཔའ་ཆེན་པོ་དཀོན་མཆོག་རྒྱལ་མཚན། གྲུབ་ཆེན་དཀོན་མཆོག་བློ་གྲོས། རྒྱལ་བའི་སྲས་པོ་སངས་རྒྱས་རིན་ཆེན། དེས་བདག་ཤྲཱི་བྷཱུ་མི་པཎྜུ་ཀ་ལའོ། །དཔལ་འཁོར་ལོ་བདེ་མཆོག་ལྷ་མངལ་སྐྱེས་ལྟར་བསྐྱེད་པ་ནག་པོ་སྤྱོད་པའི་ལུགས་ཀྱི་རྡུལ་ཚོན་དང་རས་བྲིས་ཀྱི་དཀྱིལ་འཁོར་དུ་དབང་བསྐུར་བ་ཐོབ་པའི་བརྒྱད་པ་ནི། རྡོ་རྗེ་འཆང་། ཕྱག་ན་རྡོ་རྗེ། ས་ར་ཧ། ཀླུ་སྒྲུབ། ཤ་ཝ་ར། ལཱུ་ཧི་པ། དཱ་རི་ཀ་པ། རྡོ་རྗེ་དྲིལ་བུ་པ། རུས་སྦལ་ཞབས། ཛཱ་ལནྡྷ་ར་པ། ནག་པོ་སྤྱོད་པའི་རྡོ་རྗེ། གུ་ཧྱ་པ། རྣམ་རྒྱལ་ཞབས། ཏི་ལོ་པ། ནཱ་རོ་པ། ཕང་ཐིང་པ་སྐུ་མཆེད། ཀློག་ཀྱ་ཤེས་རབ་བརྩེགས། མལ་ལོ་ཙཱ་བ་བློ་གྲོས་གྲགས། ས་སྐྱ་པ་ཆེན་པོ་ཀུན་དགའ་སྙིང་པོ། སློན་དཔོན་བསོད་ནམས་རྩེ་མོ། རྗེ་བཙུན་གྲགས་པ་རྒྱལ་མཚན། ས་སྐྱ་པཎྜི་ཏ། འཕགས་པ་རིན་པོ་ཆེ། ཞང་དཀོན་མཆོག་དཔལ། ན་བཟའ་བྲག་ཕུག་པ། བླ་མ་དམ་པ་བསོད་ནམས་རྒྱལ་མཚན། ཆོས་རྗེ་དཔལ་ལྡན་ཚུལ་ཁྲིམས། ཤར་པ་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ། སེམས་དཔའ་ཆེན་པོ་དཀོན་མཆོག་རྒྱལ་མཚན། གྲུབ་ཆེན་དཀོན་བློ། རྒྱལ་བའི་སྲས་པོ་སངས་རྒྱས་རིན་ཆེན། དེས་བདག་ལའོ། །རིམ་བཞིའི་ཁྲིད་ཐོབ་པའི་བརྒྱུད་པ་ནི། གཞན་རྣམས་གོང་བཞིན་ལས། སེམས་དཔའ་ཆེན་པོ་དཀོན་མཆོག་རྒྱལ་མཚན། ཀུན་མཁྱེན་བསོད་ནམས་སེང་གེ། རྗེ་སངས་རྒྱས་རིན་ཆེན། དེས་བདག་ལའོ། །ཁྲིད་ཡིག་ཀུན་མཁྱེན་གྱིས་མཛད་པ་ཡང་ཐོབ། བདེ་མཆོག་ལཱུ་ཧི་པའི་རས་བྲིས་ཀྱི་དཀྱིལ་འཁོར་དུ་དབང་བསྐུར་བ་ཐོབ་པའི་བརྒྱུད་པ་ནི། རྡོ་རྗེ་འཆང་། རྡོ་རྗེ་རྣལ་འབྱོར་མ། ས་ར་ཧ། ཀླུ་སྒྲུབ། ཤ་ཝ་ར། ལཱུ་ཧི་པ། ཌཱ་རི་ཀ་པ། རྡོ་རྗེ་དྲིལ་བུ་པ། རུས་སྦལ་ཞབས། ཛཱ་ལནྡྷ་ར། ནག་པོ་སྤྱོད་པའི་རྡོ་རྗེ། གུ་ཧྱ་པ། རྣམ་རྒྱལ་ཞབས། ཏི་ལོ་པ། ནཱ་རོ་པ། ཕམ་ཐིང་པ་སྐུ་མཆེད། ཀློག་ཀྱ་པ། མལ་ལོ། །ས་སྐྱ་པ་ཆེན་པོ། སློབ་དཔོན་རིན་པོ་ཆེ། རྗེ་བཙུན་ས་པཎ། བོ་དོང་རིན་པོ་ཆེ། ཉན་ཆེན་བསོད་ནམས་བརྟན་པ། བླ་མ་དམ་པ། རྗེ་དཔལ་ལྡན་ཚུལ་ཁྲིམས། ཤར་པ་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ་མན་གོང་བཞིན། རྫོགས་རིམ་རྩ་དབུ་མ་ཁ་འབྱེད་པའི་གདམས་ངག་ཡབ་ལ་སྦྱར་བའི་ཁྲིད་ཐོབ་པའི་བརྒྱུད་པ་ནི། གོང་གི་དབང་བརྒྱུད་དང་གཅིག་ལ། ཁྲིད་ཡིག་རྗེ་བཙུན་རིན་པོ་ཆེས་མཛད་པའང་ཐོབ། བདེ་མཆོག་དྲིལ་བུ་པའི་ལུས་དཀྱིལ་དུ་དབང་བསྐུར་བ་ཐོབ་པའི་བརྒྱུད་པ་ནི། རྡོ་རྗེ་འཆང་། རྡོ་རྗེ་རྣལ་འབྱོར་མ། རྡོ་རྗེ་དྲིལ་བུ་པ། རུས་སྦལ་ཞབས། ཛཱ་ལནྡྷ་ར། ནག་པོ་སྤྱོད་པ། གུ་ཧྱ་པ། རྣམ་རྒྱལ་ཞབས། ཏི་ལོ་པ། ནཱ་རོ་པ། ཕམ་ཐིང་པ་སྐུ་མཆེད། གློག་ཀྱ་པ། མལ་ལོ། །རྗེ་བཙུན་གོང་མ་ལྔ། ཞང་དཀོན་མཆོག་དཔལ། ན་བཟའ་བྲག་ཕུག་པ། བླ་མ་དམ་པ། རྗེ་དཔལ་ལྡན་ཚུལ་ཁྲིམས། ཤར་པ་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ། སེམས་དཔའ་ཆེན་པོ། རྗེ་སངས་རྒྱས་རིན་ཆེན། དེས་བདག་ལའོ། །བདེ་མཆོག་དཀར་པོའི་བྱིན་རླབས་ཀྱི་བརྒྱུད་པ་ནི། འཁོར་ལོ་བདེ་མཆོག པཎ་ཆེན་ཤཱཀྱ་ཤྲཱི། ས་སྐྱ་པཎ་ཆེན་གཡག་སྡེ་ལ་ཙོ་བ། མངའ་རིས་པ་སངས་རྒྱས་ཡེ་ཤེས། རིན་པོ་ཆེ་བསོད་ནམས་གྲགས་པ། བླ་མ་དམ་པ། རིན་པོ་ཆེ་གྲགས་ཚུལ་བ། མཁན་ཆེན་བྱང་ཆུབ་ཡེ་ཤེས། ས་བཟང་འཕགས་པ། རྡོ་རྗེ་འཆང་ཀུན་དགའ་བཟང་པོ་མན་གོང་བཞིན། ནཱ་རོ་མཁའ་སྤྱོད་ཀྱི་བྱིན་རླབས་ཐོབ་པའི་བརྒྱུད་པ་ནི། རྡོ་རྗེ་ཆང་། རྡོ་རྗེ་རྣལ་འབྱོར་མ། ནཱ་རོ་ཏ་པ། ཕམ་ཐིང་པ་སྐུ་མཆེད། ཀློག་ཀྱ་པ། མལ་ལོ། །ས་ཆེན། རྩེ་མོ། །རྗེ་བཙུན། ས་པཎ། འཕགས་པ། ཞང་པ། ན་བཟའ་པ། བླ་མ་དམ་པ། རྗེ་དཔལ་ལྡན་ཚུལ་ཁྲིམས། ཤར་པ་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ་མན་གོང་བཞིན། བདེ་མཆོག་དཀར་པོའི་ཚེ་སྒྲུབ་ཀྱི་མན་ངག་གི་བརྒྱུད་པ་ནི། རྗེ་རྡོ་རྗེ་འཆང་ཀུན་དགའ་བཟང་པོ་མན་གོང་དང་འདྲ། དེ་ནས་བོ་དོང་པ་ཆོས་རིན་དཔལ། ཆོས་རྗེ་དཔལ་ལྡན་རྒྱལ་པོ། རྗེ་སངས་རྒྱས་རིན་ཆེན། དེས་བདག་ལའོ། །གསང་བ་འདུས་པ་མི་བསྐྱོད་རྡོ་རྗེ་ལྷ་སུམ་ཅུ་སོ་གཉིས་ཀྱི་དཀྱིལ་འཁོར་དུ་དབང་བསྐུར་བ་ཐོབ་པའི་བརྒྱུད་པ་ས་ལུགས་ནི། རྡོ་རྗེ་འཆང་། ཕྱག་ན་རྡོ་རྗེ། ཀླུ་སྒྲུབ། ཨཱརྻ་དེ་བ། ཤཱཀྱ་མི་ཏྲ། ཟླ་བ་གྲགས་པ། རོལ་པའི་རྡོ་རྗེ། སྐལ་ལྡན་གྲགས་པ། འོད་ཟེར་འབྱུང་གནས་གྲགས་པ། འོད་མཛད་ལྷ། ཆོས་ཀྱི་འབྱུང་གནས་ཞི་བ། བི་ཀྵ་ཏ་དེ་བ། ཁ་ཆེ་པཎ་ཆེན། ས་སྐྱ་པཎྜི་ཏ། འཕགས་པ་རིན་པོ་ཆེ། ཞང་དཀོན་མཆོག་དཔལ། ན་བཟའ་བྲག་ཕུག་པ། བླ་མ་དམ་པ། བླ་མ་དཔལ་ལྡན་ཚུལ་ཁྲིམས། གྲུབ་ཆེན་བུདྡྷ་ཤྲཱི། རྡོ་རྗེ་འཆང་ཀུན་དགའ་བཟང་པོ། སེམས་དཔའ་ཆེན་པོ། རྗེ་སངས་རྒྱས་རིན་ཆེན། ཡང་ན། ས་སྐྱ་པཎྜི་ཏ། འོད་ཟེར་ཤཱཀྱ། ཁའུ་དར་ཤེ། སེ་མོ་དོ་ར་པ་རིན་ཆེན་དཔལ། ར་གཉིས་པ་རིན་ཆེན་རྒྱལ་མཚན། སྲུ་ལུང་པ་ཀུན་དགའ་སྨོན་ལམ། བླ་མ་གྲགས་ཆེན་པ། བླ་མ་འཕགས་འོད། བུ་སྟོན་རིན་པོ་ཆེ། མཁས་གྲུབ་གཞོན་ནུ་བསོད་ནམས། ཆོས་རྗེ་ཡེ་ཤེས་རྒྱལ་མཚན། རྗེ་ཀུན་དགའ་བཟང་པོ་མན་གོང་བཞིན། གསང་བ་འདུས་པ་བརྒྱུད་པའི་བཀའ་བབས་བདུན་ལྡན་དུ་གྲགས་པའི་སྡོག་ལུགས་ཀྱི་བརྒྱུད་པ་ནི། སངས་རྒྱས་རྡོ་རྗེ་འཆང་། ཕྱག་ན་རྡོ་རྗེ། ཨིནྡྲ་བྷཱུ་ཏི། ཀླུ་ལས་གྱུར་པའི་རྣལ་འབྱོར་མ། རྒྱལ་པོ་བི་སུ་ཀལྤ། བྲམ་ཟེ་ས་ར་ཧ། ནཱ་གཱརྫུ་ན། དེ་ལཨཱརྻ་དེ་བ། ཤཱཀྱ་བཤེས་གཉེན། ཀླུའི་བྱང་ཆུབ། ཟླ་བ་གྲགས་པ་སྟེ་བཞིས་ཞུས། དེ་བཞི་ལ་སློབ་པའི་རྡོ་རྗེ། དེ་ནས་ནག་པོ་སྤྱོད་པ་བ། ས་འདྲེས་པ། དེ་ལ་མར་མེ་མཛད། དེ་བ་ཨ་ཀཱ་ར། བཱིརྻ་བྷ་དྲ་གསུམ་གྱིས་གསན། དེ་གསུམ་ལ་འགོས་ཁུག་པ་ལྷས་བཙས་ཀྱིས་གསན། གཞན་ཡང་ཟ་ཧོར་གྱི་མཁས་པ་བཙུན་མོ་ཅན། བལ་ཡུལ་རྗོང་གི་ནཱ་ག་ཀོ་ཊི། བི་ཀྲ་མ་ཤཱི་ལའི་ཐམས་ཅད་མཁྱེན་པ་གཉིས་པར་གྲགས་པ་དཱི་པཾ་ཀ་ར། རྡོ་རྗེ་གདན་གྱི་མཁན་པོ་ཆེན་པོ་ནག་པོ་བ། ཀོངྐ་ལའི་མཁས་པ་ཆེན་པོ་རྒྱལ་པོ་སྤྲིན་གྱི་ཤུགས་ཅན། རྒྱལ་པོ་ཁབ་ཀྱི་མཁས་པ་ཆེན་པོ་ཛ་ཧཱུྃ་ཞེས་བྱ་བ་ཞི་བ་བཟང་པོ། ཁ་ཆེ་ཁྲི་བརྟན་གྱི་མཁས་པ་ཆེན་པོ་ཙནྟྲ་ཧ་རི་ལ་སོགས་པཎྜི་ཏ་བདུན་ཅུ། མཁའ་འགྲོ་མའི་བླ་མ་གཅིག་དང་བཅས་པ་ལ་རྗེ་འགོས་ཀྱིས་གསན། དེས་འཛད་སོ་རོང་གི་མང་ར་བ་སེང་གེ་རྒྱལ་མཚན། དེས་འཛད་བྲག་ལྟག་གི་སྡོག་ཡེ་ཤེས་སེང་གེ། དེས་དབོན་པོ་སྡོག་མུ་ནེ་རབ་ཏུ་བྱུང་བའི་མཚན་ཉི་མ་སེང་གེ། དེས་བྲེས་ཆུ་བར་གྱི་ཀླད་ན་རྩད་ཚ་ཉི་མ་ལྕམ། དེ་གཉིས་ལ་མུ་ནེའི་སྲས་ཨཱརྻ་དེ་བ། དེའི་ཞར་ཆོས་པ་སྐྱི་མཁར་འཇུག་གྲེས་ཁའི་དབེན་ཚའི་ལྟག་པ་རིན་ཆེན་གྲགས། དེ་ལ་བླ་མ་ཐམས་ཅད་མཁྱེན་པ་ཆོས་འོད་ཀྱི་རྒྱུད་འགྲེལ་གྱི་བཤད་བཀའ་ཐོབ། ཡང་སྡོག་ཆེན་པོ་དང་། ཀླན་ཙད་ཚ་གཉིས་ལ། སྙེ་མོ་ཕུག་ཀ་བ་འབུམ་སྐྱབས། རོང་ལྷ་སྟེང་ཀྱི་གཙང་སྟོན་སྨྲ་སེང་། ཉང་སྟོད་སྤྲེའུ་ཆུང་གི་ལྕེ་མདོ་སྡེ་སེང་གེ། ཡང་བྲག་ལྟག་པ་ཆེན་པོ་ལ་ཆ་ཀར་མོན་མོ་བྲག་གི་མི་ཉག་རྡོ་རྗེ་གྲགས། དེ་ལ་ལྕེ་མདོ་སྡེ་སེང་གེ། དེ་ལ་བླ་མ་ཐམས་ཅད་མཁྱེན་པ་དགེ་སྡིངས་པ་ཆོས་འོད། ཡང་ཀླན་རྩད་ཚ་ལ་ཐང་སྤེ་བ། གྲུབ་ཐོབ་གསེར་སྡིངས་པ། བླ་མ་ཆོས་འོད། བླ་མ་འཕགས་འོད། ཡང་ཐམས་ཅད་མཁྱེན་པ་ལ་བློ་ལྡན་སེང་གེ། བླ་མ་འཕགས་འོད། ཐམས་ཅད་མཁྱེན་པ་བུ་སྟོན། མཁས་གྲུབ་གཞོན་ནུ་བསོད་ནམས། ཆོས་རྗེ་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ། སེམས་དཔའ་ཆེན་པོ་དཀོན་མཆོག་རྒྱལ་མཚན། རྗེ་བཙུན་སངས་རྒྱས་རིན་ཆེན། དེས་བདག་ལའོ། །མར་ལུགས་ཀྱི་བརྒྱུད་པ་ལ། སྒྲོ་འདོགས་ནང་ནས་གཅོད་པ་གྲུབ་ཐོབ་ཉམས་བརྒྱུད་ནི། རྡོ་རྗེ་འཆང་། ཨིནྡྲ་བྷུ་ཏི། ཌཱ་ཀི་བདེ་བའི་ཞབས། ཌོཾ་བི་ཧེ་རུ་ཀ རྡོ་རྗེ་དྲིལ་བུ་པ། ཡན་ལག་མེད་པའི་རྡོ་རྗེ། ཀམྦྷལ་པ། ནག་པོ་སྤྱོད་པ། ཏི་ལོ་པ། ནཱ་རོ་པ། མར་པ་ལོ་ཙཱ་བ། འཚུར་དབང་གི་རྡོ་རྗེ། འཁོན་གད་པ་ཀཱིརྟི། འགར་སྟོན་ཤེས་རབ་རྒྱལ་པོ། ཨང་ཕུག་པ་རིན་ཆེན་སེང་གེ། རོང་པ་ཤེས་རབ་སེང་གེ། སྟོན་མོ་ལུང་པ་ཡེ་ཤེས་མཁར། ཆོས་འོད། འཕགས་འོད། བུ་སྟོན། ཁྱུང་ལྷས་པ། ཤར་པ་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ་མན་གོང་བཞིན། ཡང་ན་རྡོ་རྗེ་འཆང་། བྱང་སེམས་བློ་གྲོས་རིན་ཆེན། འཕགས་པ་ཀླུ་སྒྲུབ། མ་ཏཾ་གི་པ། ཏི་ལོ་པ། ནཱ་རོ་པ། མར་པ་ལོ་ཙཱ་བ། འཚུར་དབང་གི་རྡོ་རྗེ། འཁོན་གད་པ་ཀཱིརྟི། བྱ་ཁང་པ་བསོད་རིན། ཐུར་ལ་བ་ཚུལ་ཁྲིམས་སྐྱབས། ཐང་སྤེ་བ་འཕགས་པ་སྐྱབས། གསེར་ལྡིང་པ་གཞོན་ནུ་འོད། ཀུན་མཁྱེན་ཆོས་སྐུ་འོད་ཟེར། འཕགས་འོད་མན་འདྲའོ། །མཁས་པ་པཎྜི་ཏའི་ལུགས་ཀྱི་བརྒྱུད་པ་ནི། རྡོ་རྗེ་འཆང་། ཕྱག་ན་རྡོ་རྗེ། ཨིནྡྲ་བྷཱུ་ཏི། ཀླུ་ལས་གྱུར་པའི་རྣལ་འབྱོར་མ། རྒྱལ་པོ་བི་སུ་ཀལྤ། བྲམ་ཟེ་ས་ར་ཧ། ཀླུ་སྒྲུབ། མ་ཏངྒི་པ། ཏི་ལོ་པ། ནཱ་རོ་པ། མར་པའོ། ཡང་ན་ཀླུ་སྒྲུབ། མ་ཏངྒི་པ། ཟླ་བ་གྲགས་པ། རིགས་པའི་ཁུ་བྱུག ཡ་ཝ་དྷཱུ་ཏི་པ། སྤྱོད་པའི་རྡོ་རྗེ། ནག་པོ་ཞབས། དྲི་མེད་བློ་གྲོས། དཔལ་ཡེ་ཤེས་སྙིང་པོས་མར་པ་ལ་གདམས་ཏེ། མར་པས་སྤྱིར་རྒྱ་གར་དུ་ལན་གསུམ། བལ་པོར་ལན་བཞི་སྟེ་བདུན། ཤར། ནུབ། ལྷོ། བྱང་། ཁ་ཆེ། བལ་པོའི་པཎྜི་ཏ་དང་། ཀུ་ས་ལི་གྲགས་ཚད་ལ་བླ་མ་བརྒྱ་རྩ། བརྒྱུད་པ་འཛིན་ངེས་ལྔ་བཅུ་རྩ་བརྒྱད། སྣང་བ་འགྱུར་ངེས་བཅུ་གསུམ། འདུས་པ་ལ་མཁས་པའི་བླ་མ་བདུན་གྱི་ནང་ནས། ནུབ་དུ་ལ་ཀྵེ་ཏྲའི་གཙུག་ལག་ཁང་ན་གནས་པ་དཔལ་ཡེ་ཤེས་སྙིང་པོ་ལས་འདུས་པའི་དབང་རྒྱུད་གདམས་པའི་བཀའ་བབས། ཁྱད་པར་དུ། མར་པའི་བུ་བཞིའི་ནང་ནས། འཚུར་དབང་ལ། ནཱ་རོ་པའི་དབང་དང་རྒྱུད་རྐྱང་གདམས་པར་བཅས་པ་གདམས། དེས་རྗེ་གད་པ་ཀཱིརྟི། དེས་མི་ཉག་ཐུར་ལ་བ། དབུས་པ་འགར་དགེ། གྲུབ་ཐོབ་ཞང་ཞུང་པ་སྟེ་ཐུགས་སྲས་གསུམ་ལ་དེ་ནས་གང་བར་གསེར་ཁའི་རིན་ཆེན་གླིང་པ་ཚུལ་ཁྲིམས་མཛེས། རྒྱ་ཕོ་བ་ལུང་པ། ཆོས་གྲགས་དཔལ་བཟང་། ཤཱཀྱ་གཞོན་ནུ། ལྕེ་བློ་ལྡན་སེང་གེ། འཕགས་འོད། བུ་སྟོན། ཁྱུང་ལྷས་པ། ཆོས་རྗེ་ཤར་པ། རྡོ་རྗེ་འཆང་ཀུན་དགའ་བཟང་པོ་མན་གོང་བཞིན། ཇོ་བོ་ལུགས་ཀྱི་དབང་བཀའི་བརྒྱུད་པ་ནི། རྡོ་རྗེ་འཆང་བདག་ཨིནྡྲ་བྷུ་ཏི་ཆེ། ནཱ་གཱ་ཛོ་གི་བྲམ་ཟེ་ས་ར་ཧ། ནཱ་གཱརྫུ་ན་ཟླ་བ་གྲགས་པ་དང་། ཀུ་ས་ལི་གཉིས་ཇོ་བོ་ཨ་ཏི་ཤ རོང་པ་འགར་དགེ་ལྷ་རྗེ་སྟོད་པ་དང་། ཤེས་རབ་རྒྱལ་པོ་ཤེས་རབ་གཙུག་ཏོར་དང་། ལྷ་རྗེ་ཆེན་པོ་ཐང་སྟོད་ཆོས་ཀྱི་འོད། །བླ་ཆེན་ཀློག་ཀྱ་བསོད་ནམས་རྒྱལ་མཚན་དང་། །ཀུན་དགའ་རྒྱལ་མཚན་དཔལ་ལྡན་གྲགས་པ་དཔལ། །འདུས་པའི་དབང་དང་ཕྲན་རྣམས་ལུང་ཐོབ་བྱས། །ཕྱིས་ནི་བླ་མ་སྒོམ་ཡེའི་ཞབས་དྲུང་དུ། །བདེ་དགེས་གསང་འདུས་རྒྱུད་འགྲེལ་ཕྲན་བཅས་ཐོབ། །ཁོང་ལ་འཕགས་པས་རྒྱུད་འགྲེལ་ཕྲན་བཅས་གསན། །དེ་ནས་བུ་སྟེན། ཁྱུང་ལྷས་པ། རྗེ་རྡོ་རྗེ་འཆང་མན་གོང་བཞིན། ཆགས་ལུགས་ཀྱི་བརྒྱུད་པ་ནི། ཀླུ་སྒྲུབ། སྲས་ཀྱི་ཐུ་བོ་ཤཱཀྱ་བཤེས་གཉེན། ཨཱརྻ་དེ་བ། འཕགས་པ་རྟ་དབྱངས། རོལ་པའི་རྡོ་རྗེ། རྡོ་རྗེ་དྲིལ་བུ། རུས་སྦལ་ཞབས། ཛ་ལནྡྷ་རི་པ། དཔེ་མེད་དཔལ། གམྦྷི་ར་མ་ཏི། ནིསྐ་ལངྐ་དེ་ཝ། ར་ཝནྡྲེ། ཆག་ལོ་ཙཱ་བ། འུ་ཡུག་དཔལ་ལ། ཡང་ན་ཀླུ་སྒྲུབ། ཀླུ་བྱང་། ཌོཾ་བི་བ། བཱི་ར་ཌི་པ། མ་ཏི་གརྦྷ། རྡོ་རྗེ་གདན་པ། ར་ཝེནྟྲ་པ། ཆག་ལོ་ཙཱ་བ། ཡང་ན་ཀླུ་སྒྲུབ། ཟླ་གྲགས། རོལ་པའི་རྡོ་རྗེ། སྐལ་ལྡན་གྲགས་པ། འོད་ཟེར་འབྱུང་གནས་གྲགས་པ། འོད་མཛད་ལྷ། ཆོས་ཀྱི་འབྱུང་གནས་ཞི་བ། རྣམ་པར་གྲགས་པའི་ལྷ། རྙོག་མེད་ལྷ། ར་ཝེནྟྲ་པ། ཆག་ལོ་ཙཱ་བ་ཆོས་རྗེ་དཔལ། འོ་ཡུག་དཔལ་ལ། བླ་མ་གྲགས་ཆེན་པ། བླ་མ་འཕགས་འོད། ཐམས་ཅད་མཁྱེན་པ་བུ་སྟོན། གཞོན་ནུ་བསོད་ནམས། ཆོས་རྗེ་ཡེ་ཤེས་རྒྱལ་མཚན། རྗེ་ཀུན་དགའ་བཟང་པོ་མན་གོང་བཞིན། དཔྱལ་ལུགས་ཀྱི་བརྒྱུད་པ་ནི། ཁ་ཆེ་པཎ་ཆེན་ཡན་ཆད་ས་ལུགས་དང་འདྲ། དེ་ནས་དཔྱལ་ལོ་ཙཱ་བ་ཆོས་ཀྱི་བཟང་པོ། རོང་པ་རྒ་ལོ། འུ་ཡུག་དཔལ་ལ། གྲགས་ཆེན་མན་གོང་བཞིན། དེ་ལྟར་བརྒྱུད་པའི་རིམ་པ་སྨོས་པ་འདི་རྣམས་ཆོས་ཀྱི་བྱུང་ཁུངས་ཙམ་ཤེས་པར་བྱ་བའི་ཕྱིར་ཡིན་གྱི་བརྒྱུད་པའི་གཙོ་བོ་ནི། ད་ལྟར་དབང་བསྐུར་བའི་ཆོ་གའི་ཆིངས་དང་ལག་ལེན་གྱི་རིམ་པ་རྣམས་ནི་འགོས་དང་ས་ལུགས་གཙོ་ཆེ་བའོ། །གསང་འདུས་འཇམ་པའི་རྡོ་རྗེ་ལྷ་བཅུ་དགུའི་དབང་བསྐུར་བ་ཐོབ་པའི་བརྒྱུད་པ་ཐུན་མོང་མ་ཡིན་པ་ནི། འཇམ་པའི་རྡོ་རྗེ། སློབ་དཔོན་ཀླུ་སྒྲུབ། བ་ལིནྟ་པ། སངས་རྒྱས་ཡེ་ཤེས་ཞབས། མར་མེ་མཛད་བཟང་པོ། དཔལ་སྡེ། བི་མ་ལ་གུཔྟ། རིན་ཆེན་རྡོ་རྗེ། རཏྣ་ཀཱིརྟི། བླ་མ་པཎྜེ་པ། གཉན་ལོ་ཙཱ་བ་དར་མ་གྲགས། གནམ་ཁའུ་ཆོས་ཀྱི་རྒྱལ་མཚན། རྗེ་བཙུན་གོང་མ་ལྔ། དམ་པ་ཀུན་དགའ་གྲགས། དགའ་ལྡན་པ་བཀྲ་ཤིས་དཔལ། དགའ་ལྡན་པ་ཀུན་བསོད། བླ་མ་རྡོ་རྗེ་དཔལ། བླ་མ་གྲགས་པ་དཔལ། ཀུན་མཁྱེན་གངས་ཁྲོད་པ། མ་ཏི་པཎ་ཆེན། ས་བཟང་འཕགས་པ། རྡོ་རྗེ་འཆང་ཀུན་དགའ་བཟང་པོ། རྗེ་བཙུན་ཀུན་དགའ་དབང་ཕྱུག ཀུན་མཁྱེན་བསོད་ནམས་སེང་གེ། རྗེ་སངས་རྒྱས་རིན་ཆེན། དེས་བདག་ལའོ། །ཇོ་བོ་རྗེའི་ལུགས་ཀྱི་དཔལ་གསང་བ་འདུས་པ་འཇིག་རྟེན་དབང་ཕྱུག་བཅུ་དགུའི་དབང་བསྐུར་བ་ཐོབ་པའི་བརྒྱུད་པ་ནི། སངས་རྒྱས། སྤྱན་རས་གཟིགས། ཇོ་བོ་ཨ་ཏི་ཤ ལྷ་བཙུན་བྱང་ཆུབ་འོད། འམ་པ་ལྕགས་རི་བ། རྒྱ་ལྕགས་རི་གོང་པ། རྫིང་བུ་ཁ་པ་ཤཱཀྱ་གྲགས། སྤེན་ཕུག་དར་མ་ཤཱཀྱ། ཞང་ཡེ་པ། གཟེ་བ་དོན་གྲུབ། བར་ཐང་པ་ཡབ་སྲས། བསོད་ནམས་དབང་ཕྱུག ལོ་ཙཱ་བ་མཆོག་ལྡན། བླ་མ་དཔལ་ལྡན་སེང་གེ། བུ་སྟོན་རིན་པོ་ཆེ། མཁས་གྲུབ་གཞོན་ནུ་བསོད་ནམས། བླ་མ་དམ་པ་བཀྲ་ཤིས་རིན་ཆེན། རྗེ་རྡོ་རྗེ་འཆང་མན་གོང་བཞིན། དཔལ་རྡོ་རྗེ་འཇིགས་བྱེད་རོ་ལངས་བརྒྱད་བསྐོར་རྭ་ལུགས་ཀྱི་དབང་གི་བརྒྱུད་པ་ནི། རྡོ་རྗེ་འཇིགས་བྱེད། ཡེ་ཤེས་ཀྱི་མཁའ་འགྲོ་མ། ལ་ལི་ཏ་བཛྲ། ཡེ་ཤེས་འབྱུང་གནས་སྦས་པ། པདྨ་བཛྲ། དཱི་པཾ་ཀཱ་ར་རཀྵི་ཏ། རྭ་ལོ་ཙཱ་བ་རྡོ་རྗེ་གྲགས། རྭ་ཆོས་རབ། རྭ་ཡེ་ཤེས་སེང་གེ། རྭ་འབུམ་སེང་། རོང་པ་རྒ་ལོ། །རོང་པ་ཤེས་རབ་སེང་གེ། བག་སྟོན་གཞོན་ཚུལ། བླ་མ་ཚུལ་ཁྲིམས་རྒྱལ་མཚན། ཀུན་མཁྱེན་ཤེས་རབ་དཔལ་བཟང་། ཆོས་རྗེ་དགེ་བ་རྒྱལ་མཚན། བླ་མ་ཤེས་རབ་ཟླ་བ། སྔགས་འཆང་རིན་ཆེན་རྣམ་རྒྱལ། རྗེ་སངས་རྒྱས་རིན་ཆེན། དེས་བདག་ལའོ། །འཇིགས་བྱེད་དཔའ་གཅིག་པའི་སྒྲུབ་ཐབས་དྲི་མེད་སྣང་བ། ཕྱག་དྲུག་པའི་མངོན་རྟོགས་ཁམས་གསུམ་ཟ་བྱེད། ཕྱག་བཞི་པའི་མངོན་རྟོགས་དྲི་མེད་ཆུ་རྒྱུན། ཕྱག་གཉིས་པའི་མངོན་རྟོགས་རིན་ཆེན་དོན་འདུས། རྟོག་པ་བདུན་པའི་རྒྱུད་རྭ་ལོའི་འགྱུར། རྟོག་པ་གསུམ་པ། དཱི་པཾ་ཀ་ར་དང་། ལོ་ཙཱ་བ་རྡོ་རྗེ་གྲགས་ཀྱི་འགྱུར། ཕྱག་མཚན་སོ་གཉིས་ཀྱི་སྒྲུབ་སྐོར། དུག་དབང་རྨ་བྱ་རྒྱས་པའི་མན་ངག་ཆ་ལག་དང་བཅས་པ། སྲུང་བཟློག་གི་མན་ངག་ཟུར་འདེབས། རྒྱ་སྟོན་གྱིས་སློབ་མ་གཉིས་ཀྱི་དོན་དུ་མཛད་པ། ཨུཥྞི་ཥ་རྭ་ལུགས་ཀྱི་ཡི་གེ་རྭ་ལོས་མཛད་པ། ཤོག་རིལ་གསུམ་གྱི་འགྲེལ་པ། རྟོག་གསུམ་འཁྲུལ་འཁོར་གྱི་མན་ངག རྟོག་བདུན་གྱི་ཊཱིཀ་རྒྱ་སྟོན་གྱིས་མཛད་པ། ཡང་འཁྲུལ་འཁོར་གྱི་མན་ངག་འབྲི་ཁུང་དཔལ་འཛིན་གྱིས་མཛད་པ་རྣམས་ཐོས། རྡོ་རྗེ་འཇིགས་བྱེད་ཀྱི་རྫོགས་རིམ་རྣལ་འབྱོར་བཞི་རིམ་རཱ་ལ་སེམས་བཟུང་བ། མཚན་མོ་རྒྱུ་བ། མཚན་མ་གྱེན་བསྒྲེང་རྣམས་ཀྱི་མན་ངག་ཐོབ་ནས། དེ་དག་གི་ཁྲིད་ཡིག་འབྲི་ཁུང་ལོ་ཙཱ་བ་མ་ཎི་ཀ་ཤྲཱི་ཛྙཱ་ནས་མཛད་པ་ཐོས། ལས་ཀྱི་གཤིན་རྗེ་ལྷ་བཅུ་གསུམ་གྱི་རྗེས་གནང་ཐོབ་པའི་བརྒྱུད་པ་ནི། རྡོ་རྗེ་འཇིགས་བྱེད། ཡེ་ཤེས་ཀྱི་མཁའ་འགྲོ་མ། ལ་ལི་ཏ་བཛྲ། ཨ་མོ་གྷ་བཛྲ། ཡེ་ཤེས་འབྱུང་གནས་སྦས་པ། པདྨ་བཛྲ། བལ་པོ་ཐུགས་རྗེ་ཆེན་པོ། རྭ་ལོ་ཙ་བ་རྡོ་རྗེ་གྲགས། རྭ་ཆོས་རབ། རྭ་ཡེ་ཤེས་སེང་གེ། རྭ་འབུམ་སེང་། རོང་པ་རྒ་ལོ། །བླ་མ་མཆོག་ལྡན། བླ་མ་དཔལ་ལྡན་སེང་གེ། བླ་མ་སེང་གེ་རྒྱལ་མཚན། ཞང་སྟོན་བསོད་གྲགས་པ། གཉན་སྟོན་ཆེན་པོ་རྡོ་རྗེ་གྲགས། ཇོ་གདན་ནམ་མཁའ་ལྷུན་གྲུབ་བཟང་པོ། སྔགས་འཆང་རིན་ཆེན་རྣམ་རྒྱལ། རྗེ་སངས་རྒྱས་རིན་ཆེན། དེས་བདག་ལའོ། །རྗེས་གནང་གི་ཡི་གེ་དང་། མཆོད་ཆོག་ཐར་པ་གླིང་པ་ཨཱརྻ་དེ་བས་མཛད་པ། ཡང་ལྷ་བཅུ་གསུམ་མའི་མཆོད་ཆོག་ནམ་མཁའ་ལྷུན་བཟང་གིས་མཛད་པ་རྣམས་ཐོབ། ཀུན་རིག་རྩ་བའི་དཀྱིལ་འཁོར་དུ་དབང་བསྐུར་བ་ཐོབ་པའི་བརྒྱུད་པ་ནི། ཤཱཀྱ་ཐུབ་པ། ཕྱག་ན་རྡོ་རྗེ། རྒྱལ་པོ་རབ་གསལ་ཟླ་བ། རབ་འབྱོར་སྐྱངས། ཀུན་དགའ་སྙིང་པོ། ཤེས་རབ་སྐྱངས། ཞི་བ་སྙིང་པོ། དགེ་མཚན་བཤེས་གཉེན། བདེ་བའི་རྡོ་རྗེ། དད་བྱེད་གོ་ཆ། ལོ་ཆེན་རིན་ཆེན་བཟང་པོ། བྲག་སྟེངས་པ་ཡོན་ཏན་ཚུལ་ཁྲིམས། མལ་གྱོ་བློ་གྲོས་གྲགས། བླ་མ་ས་ཆེན། རྗེ་བཙུན་གྲགས་པ། ས་པཎ། ཚོགས་སྒོམ་པ། ཉན་ཆེན་པ། ཏི་ཤྲཱི་ཀུན་བློ། ཆོས་རྗེ་བླ་མ། བློ་གྲོས་བརྟན་པ། དཔལ་ལྡན་ཚུལ་ཁྲིམས། ཆོས་རྗེ་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ། སེམས་དཔའ་ཆེན་པོ་དཀོན་མཆོག་རྒྱལ་མཚན། རྗེ་སངས་རྒྱས་རིན་ཆེན་པ། དེས་བདག་ལའོ། །སྦྱོང་རྒྱུད་དཀྱིལ་འཁོར་བཅུ་གསུམ་ཀྱི་དབང་ཐོབ་པའི་བརྒྱུད་པ་ནི། སངས་རྒྱས། ཕྱག་ན་རྡོ་རྗེ། རབ་གསལ་ཟླ་བ། བྲམ་ཟེ་ཛི་ན་མི་ཏྲ། སྭསྟི་ཕཱ་ལ། སྒྲ་གཅན་འཛིན། པྲ་ཛྙཱ་ཝ་ལི་ཏ། ཡེ་ཤེས་རྡོ་རྗེ། པྲ་ཧི་ཏ། རབ་འབྱོར་སྐྱངས། ཀུན་དགའ་སྙིང་པོ། ཁ་ཆེ་དྷརྨ་པཱ་ལ། ལོ་ཆེན་རིན་ཆེན་བཟང་པོ། གཉལ་པ་ཉི་ཤེ། གནུར་ཉི་མ་འོད་ཟེར། གཤིན་རྡོ་རྗེ་སེང་གེ། རྒྱ་གསར་པ། འབྲོ་ཛི་ཏི། སྙེ་མདོ་པ་བསོད་ནམས་དཔལ། གཉལ་པ་ཆོས་གྲགས། བྱ་རིན་ཆེན་འོད། གློ་ཆེན་སངས་རྒྱས། བག་སྟོན་གཞོན་ཚུལ། བླ་མ་ཚུལ་རྒྱལ་བ། བླ་མ་དཔལ་ལྡན་པ། ཆོས་རྗེ་ཀུན་བཟང་། ཁཱ་ཕྱར་བྱང་ཆུབ་སེམས་དཔའ། བྱང་སེམས་བློ་གྲོས་རིན་ཆེན། རྗེ་བཙུན་སངས་རྒྱས་རིན་ཆེན། དེས་བདག་ལའོ། །ཕྱག་ན་རྡོ་རྗེ་འཆི་བདག་འཇོམས་པའི་དབང་བསྐུར་བ་ཐོབ་པའི་བརྒྱུད་པ་ནི། སངས་རྒྱས། ཕྱག་ན་རྡོ་རྗེ། རབ་གསལ་ཟླ་བ། སྒྲ་གཅན་འཛིན། ཀུན་དགའ་སྙིང་པོ། པྲཛྙཱ་པཱ་ལི། པྲཛྙཱ་བོ་དྷི། མུ་ཏི་ཀོ་ཥཱ། དྷརྨ་པཱ་ལ། དཱི་པཾ་ཀ་ར། གོ་མི་སྒོམ་ཆེན། སྐྱི་ནོར་ཛྙཱ་ན། གཉལ་པ་ཉི་ཤེ། གནུར་ཉི་འོད། སྲས་བཛྲ་སིངྷ། གནུར་བྱང་འོད། གནུར་ཉི་རྒྱལ། གནུར་ཡེ་རྒྱལ། ཆོས་འཕགས་རྒྱལ་མཚན། འཕགས་འོད། བུ་སྟོན། རྒྱལ་མཚན་གྲགས། བཀྲ་ཤིས་རིན་ཆེན། རྗེ་རྡོ་རྗེ་འཆང་། མུས་ཆེན། རྗེ་སངས་རྒྱས་རིན་ཆེན། དེས་བདག་ལའོ། །ཚེ་དཔག་མེད་ལྷ་དགུའི་དབང་བསྐུར་བ་ཐོབ་པའི་བརྒྱུད་པ་ནི། ཚེ་དཔག་མེད། སློབ་དཔོན་སྙིང་པོའི་ཞབས། ཛེ་ཏཱ་རི། བྱང་ཆུབ་བཟང་པོ། ཏིང་ངེ་འཛིན་བཟང་པོ། རྡོ་རྗེ་གདན་པ། བ་རི་ལོ་ཙཱ་བ། བླ་མ་ས་སྐྱ་པ། སློབ་དཔོན་བསོད་ནམས་རྩེ་མོ། །རྗེ་བཙུན་གྲགས་པ་རྒྱལ་མཚན། ས་སྐྱ་པཎྜི་ཏ། ཤར་པ་རྡོ་རྗེ་འོད་ཟེར། བླ་མ་བཀྲ་ཤིས་འོད། ཨེ་པ་འཁོན་སྟོན། བླ་མ་འཇམ་དབྱངས་ཆེན་པོ། བྱང་སེམས་རྒྱལ་ཡེ། གྲགས་པ་དཔལ། སྲུ་ལུང་ཀུན་སྨོན། བྲག་ཕུག་པ། བླ་མ་བློ་གྲོས་བརྟན་པ། དཔལ་ལྡན་པ། ཆོས་རྗེ་ཤར་པ། ཀུན་དགའ་བཟང་པོ། སེམས་དཔའ་ཆེན་པོ། གྲུབ་ཆེན་དཀོན་མཆོག་བློ་གྲོས། རྗེ་སངས་རྒྱས་རིན་ཆེན། དེས་བདག་ལའོ། །ཚེ་དཔག་མེད་གྲུབ་པའི་རྒྱལ་མོའི་དབང་གི་བརྒྱུད་པ་ནི། ཚེ་དཔག་མེད། མ་གཅིག་གྲུབ་པའི་རྒྱལ་མོ། །ཏི་པུ་པ། རས་ཆུང་བ། མི་ལ་རས་པ། དྭགས་པོ་ལྷ་རྗེ། མཐའ་རྩ་བ། འབྲི་ཁུང་པ། སྤྱན་སྔ་བ། ཡང་དགོན་པ། སྤྱན་སྔ་རིན་ཆེན་ལྡན། རྗེ་ཟུར་ཕུག་པ། འབར་ར་བ་རྒྱལ་མཚན་དཔལ་བཟང་། ཆོས་རྗེ་བདེ་ལེགས་རིན་ཆེན། ཀུན་དགའ་དཔལ་བཟང་། དབུ་མ་པ་དཔལ་ལྡན་བཟང་པོ། དྲིན་ཅན་དཔལ་ལྡན་མགོན་པོ། རྗེ་སངས་རྒྱས་རིན་ཆེན། དེས་བདག་ལའོ། །ཚེ་ཁྲིད་རིན་ཆེན་གཏེར་མཛོད་ཐོབ་ནས། སྔོན་འགྲོ་ཐར་པའི་སྒོ་འཇུག དབང་བསྐུར་བའི་ཡི་གེ། ཁྲིད་ཡིག་རྣམས་འབར་ར་བ་རྒྱལ་མཚན་དཔལ་བཟང་པོས་མཛད་པ། དེའི་ཟུར་འདེབས་རི་ཁྲོད་པ་གཞོན་ནུ་རྒྱལ་མཚན་གྱིས་མཛད་པ་ཐོས། རིགས་གསུམ་སྤྱིའི་དཀྱིལ་འཁོར་དུ་དབང་བསྐུར་བ་ཐོབ་པའི་བརྒྱུད་པ་ནི། རྡོ་རྗེ་འཆང་། ཕྱག་ན་རྡོ་རྗེ། ཨིནྟྲ་བྷཱུ་ཏི་ཆེན་པོ། དབུ་མ་པ། མྲྀ་དྷུ། ཀླུ་སྒྲུབ། ཀླུའི་བྱང་ཆུབ། ཁ་ཆེ་ཡེ་ཤེས་རྡོ་རྗེ། ལོ་ཆུང་གྲགས་མཆོག་ཤེས་རབ། ས་སྐྱ་པ་ཆེན་པོ། རྗེ་བཙུན་པ། ས་སྐྱ་པཎྜི་ཏ། དཀར་སྟོན་ཤཱཀྱ་གྲགས། བ་དེ་ལུང་པ་ཀུན་བཟང་དཔལ། གུང་པ་དར་མ་ཡེ་ཤེས། བག་སྟོན་གཞོན་ཚུལ། བླ་མ་ཚུལ་རྒྱལ། བླ་མ་ངག་དབང་། གཉག་སྟོན་བྱང་ཆུབ་སེང་གེ། ས་བཟང་འཕགས་པ། རྗེ་ཀུན་དགའ་བཟང་པོ། བླ་མ་བློ་གྲོས་རིན་ཆེན། རྗེ་སངས་རྒྱས་རིན་ཆེན། དེས་བདག་ལའོ། །གྲོལ་མ་དཀར་མོའི་རྗེས་གནང་གི་བརྒྱུད་པ་ནི། རྗེ་བཙུན་སྒྲོལ་མ། པཎྜི་ཏ་ཤཱཀྱ་ཤྲཱི། ལྷོ་བྲག་པ་བྱང་ཆུབ་དཔལ། མཁན་ཆེན་བདེ་བ་དཔལ། ཀ་བཞི་བ་གྲགས་གཞོན། རིན་པོ་ཆེ་བསོད་ནམས་གྲགས་པ། ཆོས་རྗེ་བསོད་ནམས་རྒྱལ་མཚན། བླ་མ་དཔལ་ལྡན་ཚུལ་ཁྲིམས། ཆོས་རྗེ་ཡེ་ཤེས་རྒྱལ་མཚན། རྗེ་ཀུན་དགའ་བཟང་པོ། སེམས་དཔའ་ཆེན་པོ། གྲུབ་ཆེན་དཀོན་མཆོག་བློ་གྲོས། རྗེ་སངས་རྒྱས་རིན་ཆེན། དེས་བདག་ལའོ། །དཔལ་དུར་སོལ་ལྷ་མོའི་རྗེས་གནང་ཐོབ་པའི་བརྒྱུད་པ་ནི། རྡོ་རྗེ་འཆང་། ཏི་ལོ་པ། ནཱ་རོ་པ། མར་པ་ལོ་ཙཱ་བ། རྔོག་གཞུང་པ། ཆོས་སྡིངས་པ། ཤས་སྒང་པ། གཉག་སྟོན་ཆེན་པོ། གཉག་དགེ་བཤེས། མུས་པ་མདོ་སྡེ་གྲགས། སློབ་དཔོན་ཇོ་ཡེ། གཉག་གནས་གསར་བ། གླེ་ལུང་ཇོ་སྲས། མ་གཅིག་དགོན་ཆུང་མ། མུས་ཆེན་རྒྱལ་མཚན་དཔལ། གུག་ཤྲཱི་རིན་པོ་ཆེ། སློབ་དཔོན་སྨོན་ལམ་རྡོ་རྗེ། བསོད་ནམས་བློ་གྲོས། སྔགས་འཆང་མཆོག་རྒྱལ་བ། རྗེ་སངས་རྒྱས་རིན་ཆེན། དེས་བདག་ལའོ། །དུར་ཁྲོད་བདག་པོའི་རྗེས་གནང་གི་བརྒྱུད་པ་ནི། རྡོ་རྗེ་རྣལ་འབྱོར་མ། པདྨ་བཛྲ། ཤྲཱི་བཛྲ་རཱ་ཧུ་ལ། སྒེག་པའི་རྡོ་རྗེ། ཛྙཱ་ན་སིདྡྷི། དཔལ་དམ་ཚིག་རྡོ་རྗེ། འཆི་མེད་བློ་གྲོས་བཟང་པོ། བཻ་རོ་ཙ་ན། ཁམ་པ་རྒ་ལོ་ཙཱ་བ། བླ་མ་ས་སྐྱ་པ་ཆེན་པོ། སློབ་དཔོན་རིན་པོ་ཆེ། རྗེ་བཙུན་རིན་པོ་ཆེ། བླ་མ་ཡར་སྒོམ། རྒྱལ་ཚ་ལུང་མང་པོ། མཁས་པ་ཡོན་ཏན་ཁྲི། དྲིན་ཅན་སེང་གེ་བཟང་པོ། ཡར་ལུང་པ་སེང་གེ་རྒྱལ་མཚན། བླ་མ་བསོད་ནམས་རྒྱལ་མཆོག འཇམ་དབྱངས་ནམ་མཁའ་རྒྱལ་མཚན། འཁོན་བློ་གྲོས་རྒྱལ་མཚན། བླ་མ་དཔལ་ལྡན་རྒྱལ་པོ། རྗེ་སངས་རྒྱས་རིན་ཆེན། དེས་བདག་ལའོ། །འདིའི་རྗེས་གནང་དང་། སྒྲུབ་ཐབས་ཡི་གེ་རྙིང་པ་ས་ཆེན་གྱིས་མཛད་པའི་ལུང་དང་། ཡར་ལུང་པ་སེང་གེ་རྒྱལ་མཚན་གྱིས་མཛད་པའི་བསྙེན་སྒྲུབ་ལག་ལེན་གྱི་ཟུར་འདེབས་ཀྱང་ཐོས། དཔལ་རྡོ་རྗེ་ནག་པོ་ཆེན་པོ་གུར་གྱི་མགོན་པོ་ལྷ་བཅུ་གཉིས་ཀྱི་རྗེས་གནང་ཐོབ་པའི་བརྒྱུད་པ་ནི། རྡོ་རྗེ་འཆང་། མཁའ་འགྲོ་མ་རྡོ་རྗེ་གུར། བྲམ་ཟེ་མཆོག་སྲེད། ནོར་བུ་གླིང་པ་བདེ་བའི་རྡོ་རྗེ། ཤཱདྡྷ་ཀ་ར་ཝརྨ། ལོ་ཆེན་རིན་ཆེན་བཟང་པོ། བྲག་སྟེངས་པ། ས་ཆེན་ཀུན་སྙིང་། སློབ་དཔོན་རྩེ་མོ། །རྗེ་བཙུན་གྲགས་པ། ས་སྐྱ་པཎ་ཆེན། འཕགས་པ་རིན་པོ་ཆེ། དམ་པ་ཀུན་དགའ་གྲགས། བདག་ཉིད་ཆེན་པོ་བཟང་པོ་དཔལ། ཆོས་རྗེ་བླ་མ། བཞི་ཐོག་པ་ཀུན་དགའ་རིན་ཆེན། བདག་ཆེན་གྲགས་པ་བློ་གྲོས། བདག་ཆེན་བློ་གྲོས་དབང་ཕྱུག སྔགས་འཆང་རིན་ཆེན་རྣམ་རྒྱལ། རྗེ་སངས་རྒྱས་རིན་ཆེན། དེས་བདག་ལའོ། །གུར་གྱི་མགོན་པོ་ལྷ་བརྒྱད་ཐུན་མོང་མ་ཡིན་པའི་རྗེས་གནང་དང་། ནང་སྒྲུབ་འཇམ་རྩུབ་ཀྱི་ཁྲིད་ཐོབ་པའི་བརྒྱུད་པ་ནི། རྡོ་རྗེ་འཆང་། བྲམ་ཟེ་མཆོག་སྲེད། བདེ་བའི་རྡོ་རྗེ། ཤྲདྡྷཱ་ཀ་ར་ཝརྨ། ལོ་ཆེན་རིན་བཟང་། བྲག་སྟེངས་པ། མལ་ལོ་ཙཱ་བ། ས་སྐྱ་པ་ཆེན་པོ། སློབ་དཔོན་རྩེ་མོ། །རྗེ་བཙུན་རིན་པོ་ཆེ། ས་སྐྱ་པཎྜི་ཏ། འཕགས་པ་རིན་པོ་ཆེ། རྒྱལ་ཚ་ལུང་མང་པོ། མཁས་པ་ཡོན་ཏན་ཁྲི། དྲིན་ཅན་སེང་གེ་བཟང་པོ། བླ་མ་དམ་པ་བསོད་ནམས་རྒྱལ་མཚན། ཡར་ལུང་པ་སེང་གེ་རྒྱལ་མཚན། མཁན་ཆེན་བསོད་ནམས་རྒྱལ་མཆོག བདག་ཆེན་ནམ་མཁའ་རྒྱལ་མཚན། བདག་ཆེན་བློ་གྲོས་རྒྱལ་མཚན། བླ་མ་དཔལ་ལྡན་རྒྱལ་པོ། རྗེ་སངས་རྒྱས་རིན་ཆེན། དེས་བདག་ལའོ། །ནང་སྒྲུབ་ཀྱི་ཁྲིད་ཡིག་ཡར་ལུང་པ་སེང་གེ་རྒྱལ་མཚན་དཔལ་བཟང་པོས་མཛད་པ་དང་། རྗེ་ཉིད་ཀྱིས་མཛད་པའི་ཁྲིད་ཡིག་གཉིས། མན་ངག་བྲན་ཚེགས་དང་བཅས་པ། བདག་ཆེན་ཆོས་གྱི་རྗེ་བློ་གྲོས་རྒྱལ་མཚན་གྱིས་མཛད་པའི་ཕྱིིའི་སྦགས་སྒྲུབ་ལྷ་བརྒྱད་ལ་སྦྱར་བ། མགོན་པོའི་མན་ངག་གི་ཁོག་བསྒྲིགས་དེ་ཉིད་ཀྱིས་མཛད་པ། ནག་པོ་ཆེན་པོའི་བྲིས་སྐུ་བསྒྲུབ་པའི་ཤོག་རིལ། གྲི་གུག ཀཱ་པཱ་ལ། གཎྜི། ཁ་ཊྭཱཾ་ག རལ་གྲི། ཐུག་ཆེན། རྔ་ཆེན། ཕོ་ཉ་བསྒྲུབ་པ་རྣམས་ཀྱི་ཤོག་རིལ་དམ་པ་ཀུན་དགའ་གྲགས་ཀྱིས་མཛད་པ་ཐོས་སོ། །ཤེས་རབ་ཀྱི་ཕ་རོལ་ཏུ་ཕྱིན་པ་བདུད་ཀྱི་གཅོད་ཡུལ་ཐོབ་པའི་ཕོ་བརྒྱུད་ནི། བཅོམ་ལྡན་འདས་ཤཱཀྱ་ཐུབ་པ། འཇམ་དཔལ་སྨྲ་བའི་སེང་གེ། བྲམ་ཟེ་ཨཱརྻ་དེ་བ། རྗེ་བཙུན་དམ་པ་རྒྱ་གར། ཕོ་བརྒྱུད་ཆུང་བ། བཅོམ་ལྡན་འདས་ཤཱཀྱ་ཐུབ་པ། བྱམས་པ་མགོན་པོ། འཕགས་པ་ཐོགས་མེད། པཎ་ཆེན་དབྱིག་གཉེན། ཨཱརྻ་དེ་བ། དམ་པ་མོ་བརྒྱུད་ནི། ཡུམ་ཆེན། འཕགས་མ་སྒྲོལ་མ། སུ་ཁ་སིདྡྷི། དམ་པ་རྒྱ་གར། དམ་པ་མན་དོན་གྱི་བརྒྱུད་པ་ཡིན། དེ་ནས་སྐྱོ་སྟོན་ཡེ་ཤེས་བླ་མ། སྐྱོ་ཆུང་བསོད་ནམས་བླ་མ། མ་ཅིག་ལབ་ཀྱི་སྒྲོན་མ། ཁུ་སྒོམ་ཆོས་སེང་། དབུས་པ་ཟང་ཐལ། གྲུབ་ཐོབ་རྒྱ་ནག་གཅེར་བུ། རྒྱ་སྒོམ་རི། སངས་རྒྱས་རབ་སྟོན། སྐྱེ་མེད་དོ་པ་ཆོས་ཤེས། རྟོགས་ལྡན་ལྷས་སྟོན་ཞིག་པོ། ཞིག་པོ་ཐོག་བརྡུགས། ཉན་ཆེན་བསོད་ནམས་བརྟན་པ། རྒྱལ་བ་མུས་པ་ཆེན་པོ། བླ་མ་རྡོ་རྗེ་བསོད་ནམས། འགྲོ་སྒོམ་ནམ་མཁའ་དཔལ། རིན་པོ་ཆེ་ནམ་མཁའི་རྣལ་འབྱོར། མུས་ཆེན་སེམས་དཔའ་ཆེན་པོ། རྗེ་བཙུན་སངས་རྒྱས་རིན་ཆེན། ཡང་ན་ཀུན་མཁྱེན་བསོད་ནམས་སེང་གེ། རྗེ་བཙུན་སངས་རྒྱས་རིན་ཆེན། དེས་བདག་ལའོ། །སེམས་དཔའ་ཆེན་པོས་མཛད་པའི་ཁྲིད་ཡིག་ཆེ་ཆུང་གཉིས་ཀྱང་ཐོས། སྒྲ་མི་སྙན་གྱི་རང་གཟུངས་ཀྱི་བརྒྱུད་པ་ནི། དགྲ་བཅོམ་པ་བློ་གྲོས་དཔལ། ཧང་དུ། ཙནྡྲ། སློབ་དཔོན་དར་མ་གྲགས། བླ་མ་མངའ་རིས་པ་ཡེ་ཤེས་རྒྱལ་པོ། ཤེས་རབ་གྲགས། ཛྙཱ་ན་སིདྡྷི། དེའི་གཅུང་པོ་སློབ་དཔོན་བསོད་ནམས་མགོན། རིན་ཆེན་སེང་གེ། བུ་སྟོན་རིན་ཆེན་གྲུབ། ལོ་ཙཱ་བ་རིན་ཆེན་རྣམ་རྒྱལ། བླ་མ་དམ་པ་བཀྲ་ཤིས་རིན་ཆེན། རྡོ་རྗེ་འཆང་ཀུན་དགའ་བཟང་པོ། སེམས་དཔའ་ཆེན་པོ་དཀོན་མཆོག་རྒྱལ་མཚན། རྗེ་སངས་རྒྱས་རིན་ཆེན། དེས་བདག་པའོ། །ཐེག་པ་ཆེན་པོའི་བློ་སྦྱོང་དོན་བདུན་མའི་འཁྲིད་ཐོབ་པའི་བརྒྱུད་པ་ནི། ཐུབ་དབང་། བྱམས་པ། ཐོགས་མེད། དབྱིག་གཉེན། འཕགས་པ་གྲོལ་སྡེ། བཙུན་པ་གྲོལ་སྡེ། གུ་ན་མི་ཏྲ། སེང་གེ་བཟང་པོ། གང་བ་སྤེལ། ཀུ་ས་ལི་ཆེ་ཆུང་། གསེར་གླིང་པ། ཇོ་བོ་རྗེ། འབྲོམ་སྟོན། པུ་ཏོ་བ། ཤཱ་ར་བ། འཆད་ཀ་བ། སེ་སྤྱིལ་བུ་བ། ལྷ་སྤྱིལ་བུ་བ། ལྷ་སྡིངས་པ། ལྷ་སྡིངས་དབོན། ཡོན་ཏན་དཔལ། བདེ་བ་དཔལ། ཀ་བཞི་པ་གྲགས་གཞོན། རིན་པོ་ཆེ་བསོད་ནམས་གྲགས། རྒྱལ་སྲས་ཐོགས་མེད། གྲུབ་ཆེན་བུདྡྷ་ཤྲཱི། རྗེ་ཀུན་དགའ་བཟང་པོ། སེམས་དཔའ་ཆེན་པོ་རྗེ་སངས་རྒྱས་རིན་ཆེན། དེས་བདག་ལའོ། །ཡང་ན་རྒྱལ་སྲས་ཐོགས་མེད་ཡན་གོང་དང་འདྲ། དེ་ནས་སེམས་དཔའ་ཆེན་པོ་ཚུལ་ཁྲིམས་དཔལ། སེམས་དཔའ་ཆེན་པོ་གཞོན་ནུ་རྒྱལ་མཆོག སེམས་དཔའ་ཆེན་པོ་དཀོན་མཆོག་རྒྱལ་མཚན་མན་གོང་བཞིན། བློ་སྦྱོང་གི་མན་ངག་ཐོར་བུ་བ་རྣམས་ཐོབ་པའི་རྣམ་གྲངས་ལ། ཇོ་བོ་རྗེས་རྒྱལ་སྲིད་སྤངས་དེ་ཐར་པ་བསྒྲུབ་པའི་རྣམ་ཐར་འབྲོམ་སྟོན་གྱིས་མཛད་པ། ཇོ་བོ་མཉམ་མེད་གསེར་གླིང་པ་དང་མཇལ་བའི་རྣམ་ཐར། བློ་སྦྱོང་དོན་བདུན་མའི་གཞུང་མཆན་ཡོད་པ་དང་མེད་པ། བློ་སྦྱོང་དོན་བདུན་མའི་འགྲེལ་པ། བློ་སྦྱོང་མཚོན་ཆ་འཁོར་ལོ། བློ་སྦྱོང་རྨ་བྱ་དུག་འཇོམས། གྱེར་སྒོམ་རྡོ་རྗེའི་གླུ། བྱམས་པའི་རྣལ་འབྱོར་པའི་བློ་སྦྱོང་། བློ་སྦྱོང་སེམས་དཔའི་རིམ་པ། བློ་སྦྱོང་སེམས་དཔའི་རིམ་པ་ལས་རང་རྒྱུད་ངན་པ་དམའ་དབབ་པ། སེམས་དཔའི་རིམ་པ་ལས་ཟས་དགེ་བའི་སྟོབས་བསྐྱེད་པ། གསེར་གླིང་པས་ཇོ་བོ་ལ་མཐའ་འཁོབ་འདུལ་བའི་ཆེད་དུ་གནང་བའི་བློ་སྦྱོང་། ཉོན་མོངས་ལམ་དུ་བླང་བའི་མན་ངག བླ་མའི་རྣལ་འབྱོར། ཐེག་ཆེན་འཁོན་སྦྱོང་། ཇོ་བོ་ལ་རྣལ་འབྱོར་མ་གཉིས་ཀྱིས་སེམས་སྦྱོང་ཞིག་ཅེས་གནང་བའི་བློ་སྦྱོང་། ཀུ་ས་ལིའི་ཚོགས་གསོག སྐྱིད་སྡུག་ལམ་འཁྱེར། སུམ་པ་ལོ་ཙཱ་བ་ལ་མཁའ་འགྲོ་མས་གནང་བའི་བློ་སྦྱོང་། ཀུན་ཏུ་བཟང་པོའི་བློ་སྦྱོང་། བློ་སྦྱོང་ཐུན་བརྒྱད་མ། ཟས་ལ་བརྟེན་པའི་བློ་སྦྱོང་། དབུགས་ལ་བརྟེན་པའི་བློ་སྦྱོང་། ལུས་གངྒ་ཀླུང་གི་ཕྱེ་མ་སྙེད་དུ་སྤྲུལ་ནས་རིགས་དྲུག་གི་རྡུལ་དང་དུ་ལེན་པའི་བློ་སྦྱོང་། ཤ་ཁྲག་ལ་བརྟེན་པའི་བློ་སྦྱོང་། གཏོར་མ་ལ་བརྟེན་པའི་བློ་སྦྱོང་། འབྱུང་བ་ལ་བརྟེན་པའི་བློ་སྦྱོང་། ལུས་ངག་ཡིད་བཞིན་ནོར་བུར་བསྒྱུར་བའི་བློ་སྦྱོང་། འཆི་ཁ་མའི་བློ་སྦྱོང་། གེགས་སེལ་བློ་སྦྱོང་། མ་འོངས་པའི་འགལ་རྐྱེན་སྤོང་བའི་བློ་སྦྱོང་། ཇོ་བོའི་བློ་སྦྱོང་དོན་བདུན་མ། མཆིམས་ཀྱི་བློ་སྦྱོང་། རྣམ་དག་བཅུ་གཅིག་ནོར་བུ་ལ་གནང་བའི་བློ་སྦྱོང་། བློ་སྦྱོང་ཚིག་རྐང་བརྒྱད་མ་ལོ་རྒྱུས་དང་བཅས་པ། གླང་ཐང་པའི་ཚིག་རྐང་བརྒྱད་མའི་འགྲེལ་པ། ཨ་ཏི་ཤ་ལ་གསེར་གླིང་པས་མཐའ་འཁོབ་འདུལ་བའི་ཆེད་དུ་གནང་བའི་བློ་སྦྱོང་། ཐེག་པ་ཆེན་པོའི་བློ་སྦྱོང་ཞེས་པའི་དཔེ་ཚན་ཞིག ཞང་རཏྣ་གུ་རུའི་ཚོགས་ཆོས་ཆེན་མོ། ཡང་དགོན་པའི་བློ་སྦྱོང་། རྟེན་འབྲེལ་སྙིང་པོའི་ཁྲིད་ཡིག རྗེ་སེམས་དཔའ་ཆེན་པོས་མཛད་པའི་བློ་སྦྱོང་གི་ཟིན་བྲིས་གཉིས། གཅོད་ཀྱི་ཡི་གེ་ཆེ་ཆུང་གཉིས་རྣམས་ཐོས་སོ།། ༈ །ཆོས་རྗེ་རིན་པོ་ཆེ་སངས་རྒྱས་རིན་ཆེན་པའི་ཞལ་ནས་གསུང་འབུམ་གྱི་ལུང་ཐོབ་པ་ལ། གཙུག་ཏོར་རྣམ་པར་རྒྱལ་མའི་བླ་མ་བརྒྱུད་པ་དང་བཅོམ་ལྡན་འདས་མ་ཉིད་ལ་བསྟོད་པའི་རབ་ཏུ་བྱེད་པ། ཀུན་མཁྱེན་བསོད་ནམས་སེང་གེའི་རྣམ་ཐར། གྲུབ་ཆེན་དཀོན་མཆོག་བློ་གྲོས་པའི་རྣམ་ཐར་རྩ་འགྲེལ། རྗེ་དཀོན་མཆོག་འཕེལ་བའི་རྣམ་ཐར། ལམ་འབྲས་རྡོ་རྗེའི་ཚིག་རྐང་གི་རྣམ་བཤད། གཞུང་ཇི་ལྟ་བ་བཞིན་བཀྲི་བའི་ཁྲིད་ཡིག་ཁ་སྐོང་དང་བཅས་པ། རྩ་བ་དང་ཡན་ལག་གི་དམ་ཚིག་བཤད་པ། འཁོར་ལོ་བདེ་མཆོག་ནག་པོ་པའི་མངོན་རྟོགས། ལཱུ་ཧི་པའི་བསྐྱེད་རིམ་བཤད་པ། དེའི་སྒྲུབ་མཆོད་ཀྱི་ཟུར་འདེབས། བདེ་མཆོག་དཀར་པོའི་ཚེ་སྒྲུབ་ཀྱི་ཡི་གེ། གསང་བ་འདུས་པ་འཕགས་ལུགས་ཀྱི་ཆོ་གའི་ཟུར་འདེབས། འཇམ་པའི་རྡོ་རྗེའི་སྒྲུབ་དཀྱིལ་གྱི་གསལ་བྱེད། དེའི་བཀྲ་ཤིས། མགོན་པོ་ལྕམ་དྲལ་གྱི་རྗེས་གནང་ཡི་གེ། དེའི་ནང་སྒྲུབ་འཇམ་རྩུབ་ཀྱི་འཁྲིད་ཡིག་གཉིས། འཁོར་རྐྱང་གི་རྗེས་གནང་བྱེད་ཚུལ་སོགས་མན་ངག་ཐོར་བུ་ཚན་ཞིག དཔལ་དུར་སོལ་ལྷ་མོའི་རྗེས་གནང་། གཏོར་ཆོག བསྐང་གསོའི་ཡི་གེ། དུར་ཁྲོད་བདག་པོའི་རྗེས་གནང་། གཏོར་ཆོག ཆོམ་རྐུན་བཅིང་བའི་ལས་ཚོགས། ས་ལུགས་ཀྱི་འཆི་བདག་འཇོམས་པ་དང་། ཚེ་དཔག་མེད་ལྷ་དགུ་མའི་དབང་ཆོག ངན་སོང་སྦྱོང་རྒྱུད་བརྟག་པ་ཕྱི་མ་ནས་བཤད་པའི་དཀྱིལ་འཁོར་བཅུ་གཅིག་དབང་བསྐུར་བའི་ཟུར་འདེབས་ས་སྐྱ་པའི་ལུགས། སྒྲོལ་མ་དཀར་མོ་འཆི་བ་བསླུ་བའི་སྒྲུབ་ཐབས་དང་རྗེས་གནང་བྱེད་ཚུལ། སེང་གེ་སྒྲའི་མངོན་རྟོགས། འཇམ་དབྱངས་ཨ་ར་པ་ཙ་དང་། འབྱུང་པོ་འདུལ་བྱེད་ཀྱི་རྗེས་གནང་བྱེད་ཐབས། དོན་ཡོད་ཞགས་པའི་གཟུངས་སྒྲུབ་བྱེད་ལུགས་ཀྱི་ལག་ལེན། ནོར་སྦྱིན་འཁོར་ལོའི་སྒྲུབ་ཡིག ཨེ་ཝཾ་ནས་འབུལ་བསྡུད་པ་ལ་གནང་བའི་བཀའ་ཤོག ཚེ་དཔག་མེད་གྲུབ་རྒྱལ་མའི་བྱིན་རླབས་བྱེད་ཚུལ། གཅོད་གདན་ཐོག་གཅིག་ཏུ་ཉམས་སུ་བླང་ཚུལ་ལམ་ཟབ་མོ་བླ་མའི་རྣལ་འབྱོར་གྱི་ངག་འདོན། ཀྱཻ་རྡོ་རྗེའི་རྩ་སྔགས་ཀྱི་བཤད་པ། བདུད་རྩི་རིལ་བུ་བསྒྲུབ་པའི་ཕྱག་ལེན་རྣམས་ཐོབ་བོ། །མི་མཉམ་པ་ཡི་བྲི་རྟའི་ནང་། །ཁ་སྒོ་ཞེས་པའི་སྡེབ་སྦྱོར་ཡིན། ༼པྲ་ཎ་མོ་བུདྡྷ་རཱུ་པ་ཏྭ༽༼རཏྣ་བི་ཤྭཀ་དྷརྨ་སྱ༽༼ནིདྷི་སཾ་གྷ༽༼ས་མུ་དྲ་སྱ༽༼སེ་བ་ཤྲཱི་བྷ་དྲ་པ་རྴཱ་ཤྭེ༽སངས་རྒྱས་ཀུན་གྱི་རང་བཞིན་ཉིད། །དམ་ཆོས་རིན་ཆེན་སྣ་ཚོགས་གཏེར། །དགེ་འདུན་རྒྱ་མཚོས་བསྟེན་པའི་དཔལ། །བཟང་པོའི་ཞབས་ལ་རྟག་ཏུ་འདུད། །དམ་པ་གང་གི་དྲིན་ལས་ལེགས་བཤད་ཉེ་བར་ཐོས་པའི་དཔལ། །དབྱར་སྐྱེས་རྔ་ཆེན་སྒྲོག་ཅིང་སིམ་བྱེད་ཆར་རྒྱུན་རབ་ཕབ་པའི། །གཙུག་ཕུད་ཅན་གྱི་དགའ་བ་ལ་ཡང་ཁེངས་པ་འཕྲོག་བྱེད་པ། །རབ་དགའི་རྒྱལ་སྲས་གཞོན་ནུ་ཇི་བཞིན་སྲིད་ཞིའི་བདེ་བ་རྙེད། །ཁྱེད་ཀྱི་མཁྱེན་པའི་རྟ་ལྗང་དཀྱིལ་འཁོར་ལས། །ཐུགས་རྗེའི་འོད་སྟོང་རབ་ཏུ་འཕྲོས་པ་ཡིས། །བདག་བློ་པདྨའི་ཚལ་རབ་རྒྱས་པ་དང་། །ནག་ཕྱོགས་འབྱུང་པོའི་ཆོགས་རྣམས་ཞུམ་པར་གྱུར། །ལྷག་པར་ཚེ་རབས་སྐྱེ་བའི་དུས་ཀུན་དུ། ལྷག་པའི་ཚུལ་ཁྲིམས་གོས་ཀྱི་ཉེར་མཛེས་ཤིང་། །ལྷག་པའི་སེམས་དང་ལྷག་པའི་ཤེས་རབ་ལྡན། །ལྷག་པའི་ལྷ་མཆོག་ཐུགས་ཀྱིས་འཛིན་པར་ཤོག ལེགས་པར་བཤད་པའི་གསུང་རབ་ཐོས་པའི་ཚུལ་མདོ་ཙམ་བརྗོད་པ་པདྨ་རཱ་གའི་ཕྲེང་བ་ལས། རྗེ་བཙུན་རྣལ་འབྱོར་གྱི་དབང་ཕྱུག་སེམས་དཔའ་ཆེན་པོ་བུདྡྷ་རཏྣ་ཤྲཱི་བྷ་དྲའི་ཞལ་སྔར་རྡོ་རྗེ་ཐེག་པ་སོགས་ཉེ་བར་ནོས་པའི་སྐབས་ཏེ་གསུམ་པའོ།། །།